5a TETRADYNAMIA-SILIQUOSA. 



Braulio in Valtellina a Bergamaschto , ex Ducatu Lu- 

 censi in alpe di Limano , et a Vinchiana a Prof. Puc- 

 cinellio, a Botri secus torrentem Pelago a Gianninio, 

 ex Etruria in Apennino Pistoriensi al Teso a Prof. Pe- 

 tro Savio, alla Diacciaia di Vallombrosa a Baronio , 

 in Montamiata a Prof. Ant. Targionio-Tozzettio. Flo- 

 ret a Majo in Augustum. 



Radix gracilis , fusiformis , simplex , vel ramosa , latera- 

 liter tenuiter fibrillosa, flexuosa, alba, transversa, et 

 veluti repens. Caules unus, plures ex eadem radice, 

 inferne lignosi, et persistentes , decumbentes , adscen- 

 dentes , aut erecti , e tereti angulati , flexuosi , alterne 

 ramosi, puberuli , pube exigua, bi-trifurca , substella- 

 ta, rarius glabri, a pollice ad pedem longi. Folia pri- 

 mordialia obovata , dentata , aut lyrata , longius petio- 

 lata, fugacia, reliqua pinnatifida, laciniis horizontali- 

 bus, plerumque numerosis, subrotundis , ovatis , aut 

 lanceolatis, obtusis, aut vix acutiusculis , integerrimis , 

 impari majore , successiva brevius petiolata , petiolis 

 basi paululum dilatatis , saepe inferne ciliatis , supre^ 

 ma caeteris minora , sessilia , laciniis angustioribus , 

 linearibus , aut lanceolato-linearibus , subaequalibus , 

 omnia crassiuscula , furcate puberula , vel glabra , 

 praesertim superiora. Corymbus terminalis , simplex , 

 aut compositus. Fructus laxe racemosi, racemo unum- 

 -duos pollices longo. Pedicelli tenues , patenti-adscen- 

 dentes, glabri, fructiferi a sesquilinea ad quinque-sex 

 lineas longi. Flores modo grandiusculi , modo parvi , 

 Calyx erecto-patens , foliolis oblongis, obtuais, glabris. 

 dorso viridibus , margine albo-membranaceis. Corolla 

 alba, calyce duplo , et triplo longior. Petala obovata, 

 obtusa, integra. Stigma subsessile, depressum, retusum, 

 puberulum. Siliqua teres , gracilis , matura paululum 

 crassior, sex-decem lineas longa, glabra , raro vix pu- 

 berula , patenti-adscendens. Semina oblonga , glabra , 

 matura fusce ferruginea, in quovis loculo uniserialia. 



Haec species duplicem adspectum praesefert, prout luxu- 

 riat, et gaudet laciniis foliorum latioribus, ut in figura 

 a Zanonio data , vel macrior est , et habet lacinias fo- 

 liorum angustas, ut in figuris Allionii, Lamarckii, Vil- 

 larsii , et Reichenbachii. Ludit quoque corollis gran- 

 dioribus , vel minoribus ; sed dantur individua inter- 

 media, quae hosce lusus conjungunt. Pluries accepi ex 

 Italia sub nomine Cardanunes resedifolice } a qua longe 

 differt. 



